
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1304 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Οργανισμού Εσωτερικής Υπηρεσίας 
(Ο.Ε.Υ.) Δημοτικού Λιμενικού Ταμείου Σάμου. 

2 Τροποποίηση της 1219/03-02-1989 (ΦΕΚ 122/Β7 
20-02-1989) απόφασης του Νομάρχη Χίου, περί 
Σύστασης Νομικού Προσώπου για τη λειτουργία 
του Ομηρείου Πνευματικού Κέντρου Δήμου Χίου. 

3 Έγκριση της 146/2018 απόφασης του Δημοτικού 
Συμβουλίου Λέσβου περί Ανασύστασης Διοικητι¬ 
κού Συμβουλίου του Ν.Π.Δ.Δ. «Σχολική Επιτροπή 
Α/θμιας Εκπαίδευσης Δήμου Λέσβου». 


ΑΠΟΦΑΣΕΙΣ 

Αριθμ. 19263 _ (1) 

Έγκριση Οργανισμού Εσωτερικής Υπηρεσίας 

(Ο.Ε.Υ.) Δημοτικού Λιμενικού Ταμείου Σάμου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1 .Τις διατάξειςτων άρθρων 6,238 και 280του ν. 3852/ 
2010 (ΦΕΚ 87/Α707-06-2010) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης-Πρό- 
γραμμα Καλλικράτης». 

2. Τιςδιατάξειςτου άρθρου 24του π.δ. 143/2010(ΦΕΚ Α7 
236/27-12-2010) «Οργανισμός Αποκεντρωμένης Διοίκη¬ 
σης Αιγαίου». 

3. Τις διατάξεις των άρθρων 28 και 28Α του ν. 4325/ 
2015(ΦΕΚ 47 τ. Α72015) «Εκδημοκρατισμός της Διοίκη- 
σης-Καταπολέμηση Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες δια¬ 
τάξεις». 

4. Την αριθμ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφαση του Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 


5. Τη διάταξη του άρθρου 10του ν. 3584/2007(ΦΕΚ 143/ 
Α728-07-2007) «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων», όπως ισχύει. 

6. Τη διάταξη του άρθρου 90 του Κώδικα Νομοθεσί¬ 
ας της Κυβέρνησης, όπως κυρώθηκε με το π.δ. 63/2005 
(ΦΕΚ 98 Α72005). 

7. Την εγκύκλιο 17/29515/06-08-2001 ΥΠ.ΕΣ.Δ.Δ.Α. 
«Δημοτικά Λιμενικά Ταμεία». 

8. Την αριθμ. 45783/5327/15-10-2012 (ΦΕΚ 2898 Β7 
26-10-2012) απόφαση Γενικής Γραμματέως Αποκεντρω¬ 
μένης Διοίκησης Αιγαίου «Διαπίστωση έναρξης λειτουρ- 
γίαςτου νομικού προσώπου δημοσίου δικαίου(Ν.Π.ΔΑ) 
με την επωνυμία "Δημοτικό Λιμενικό Ταμείο Σάμου"», 
όπως εκδόθηκε κατ' εφαρμογή του άρθρου 46 του 
ν. 4071 /2012(ΦΕΚ 85 Α711 -04-2012) «Ρυθμίσεις για την 
τοπική ανάπτυξη, την αυτοδιοίκηση και την αποκεντρω¬ 
μένη διοίκηση Ενσωμάτωση Οδηγίας 2009/50/ΕΚ». 

9. Το π.δ. 50/2001 (ΦΕΚ 39 Α705-03-2001) «Καθορισμός 
των προσόντων διορισμού σε θέσεις φορέων του δημο¬ 
σίου τομέα». 

10. Την αριθμ. 22/2016 απόφαση του Διοικητικού Συμ¬ 
βουλίου του Δημοτικού Λιμενικού Ταμείου Σάμου με 
θέμα: «Ψήφιση Οργανισμού Εσωτερικής Υπηρεσίας». 

11 .Την αριθμ. 123/2016 απόφαση του Δημοτικού Συμ¬ 
βουλίου Σάμου, περί έκφρασης σύμφωνης γνώμης για 
την κατάρτιση του Οργανισμού Εσωτερικής Υπηρεσίας 
του Δημοτικού Λιμενικού Ταμείου Σάμου. 

12. Την αριθμ. 3/31 -07-2017 απόφαση του Υπηρεσια¬ 
κού Συμβουλίου των Υπαλλήλων Ο.Τ.Α. Ν. Σάμου. 

13. Την αριθμ. 137/09-02-2018 βεβαίωση του Δημοτι¬ 
κού Λιμενικού Ταμείου Σάμου για την ύπαρξη πιστώσε¬ 
ων για την κάλυψη όλων των προβλεπομένων θέσεων, 
αποφασίζουμε: 

την έγκριση της αριθμ. 22/2016 απόφασης του Διοι¬ 
κητικού Συμβουλίου του Δημοτικού ΛιμενικούΤαμείου 
Σάμου, με την οποία ψηφίζεται ο Οργανισμός Εσωτερι¬ 
κής Υπηρεσίας (Ο.Ε.Υ.) του νομικού προσώπου, ως εξής: 

ΚΕΦΑΛΑΙΟ Α 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 

Άρθρο 1 

Οι υπηρεσίες του Δημοτικού Λιμενικού Ταμείου Σάμου 
διαρθρώνονται όπως ακόλουθα: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 304/13.04.2018 


1. Τμήμα Διοικητικών -Οικονομικών Υπηρεσιών 

2. ΤμήμαΤεχνικών Υπηρεσιών 

Άρθρο 2 

Οι αυτοτελείς οργανικές μονάδες του άρθρου 1, συ¬ 
γκροτούνται από τα παρακάτω επιμέρους γραφεία με 
τις αντίστοιχες αναφερόμενες αρμοδιότητες το καθένα: 

1.ΤΜΗΜΑ ΔΙΟΙΚΗΤΙΚΩΝ -ΟΙΚΟΝΟΜΙΚΩΝ 

ΥΠΗΡΕΣΙΩΝ 

Α. ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ: 

Αρμοδιότητες σε θέματα Διοικητικών Υπηρεσιών 

- Χειρίζεται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
του Συμβουλίου. 

- Φροντίζει για την τήρηση και παρακολούθηση της 
ισχύουσας κάθε φορά Νομοθεσίας, σχετικά με την υπη¬ 
ρεσιακή και συνταξιοδοτική κατάσταση του προσωπικού. 

- Χειρίζεται όλα τα θέματα που αναφέρονται στην πρό¬ 
σληψη μονίμου και εποχιακού προσωπικού για την κάλυ¬ 
ψη των αναγκών του Νομικού Προσώπου. Επίσης θέματα 
σχετικά με τις τοποθετήσεις, μετατάξεις, αξιολογήσεις, 
αποσπάσεις, συντάξεις, αδειών κ.λπ., που αφορούν το 
προσωπικό οποιοσδήποτε σχέσης εργασίας. 

- Μεριμνά για τις εκπαιδευτικές ανάγκες του προσωπικού. 

-Τηρεί και ενημερώνει τους ατομικούς φακέλους του 

προσωπικού και μεριμνά για την χορήγηση βεβαιώσεων 
πλην φορολογικών. 

- Επιμελείται της παραλαβής, πρωτοκόλλησης και δι¬ 
ανομής κάθε εισερχομένου και εξερχόμενου εγγράφου 
και τηρεί αρχείο αλληλογραφίας. 

- Μεριμνά για την δακτυλογράφηση και αναπαραγωγή 
εγγράφων και εντύπων. 

- Μεριμνά για την λειτουργία του Τηλεφωνικού Κέ¬ 
ντρου, των τηλετύπων, του ηλεκτρονικού ταχυδρομείου 
και λοιπών μέσων επικοινωνίας. 

- Μεριμνά για την φύλαξη των κτιρίων, εγκαταστάσε¬ 
ων και μηχανημάτων που ανήκουν στην κυριότητα του 
Νομικού Προσώπου. 

- Παρακολουθεί και διεκπεραιώνει θέματα των ΠΣΕΑ. 

- Δέχεται και εξετάζει παράπονα πολιτών, και φροντί¬ 
ζει για την έγκαιρη πληροφόρησή τους για θέματα που 
τους αφορούν. 

- Εισηγείται και διεκπεραιώνει την διαδικασία για την 
μίσθωση ή εκμίσθωση ακινήτων. 

-Τηρεί φάκελο για κάθε ακίνητο ιδιοκτησίας του Νο¬ 
μικού Προσώπου που περιέχει όλα τα στοιχεία που θε¬ 
μελιώνουν τα επί του ακινήτου δικαιώματα. 

- Προτείνει την κάλυψη των μηχανογραφικών αναγκών 
του Ν.Π.Δ.Δ., τη λειτουργία, εκμετάλλευση και συντήρη¬ 
ση του εξοπλισμού καθώς και την υποστήριξη σε εξει- 
δικευμένους τομείς της ηλεκτρονικής πληροφορικής. 

- Εισηγείται τις αναγκαίες προμήθειες και τις προδια¬ 
γραφές τους σε ότι αφορά συστήματα και προγράμμα¬ 
τα πληροφορικής, βάσει των οποίων συντάσσονται οι 
αναγκαίες μελέτες από το τεχνικό τμήμα. Τηρεί ακόμη 
μητρώο και αρχείο σε ότι αφορά τα συστήματα πληρο¬ 
φορικής. 


- Μεριμνά για την ανάρτηση των αποφάσεων, προκη¬ 
ρύξεων και λοιπών εγγράφων, όπως αυτά καθορίζονται 
από το νόμο, στην ΔΙΑΥΓΕΙΑ και σε ΦΕΚ. 

- Η βεβαίωση από τον Προϊστάμενο ή το νόμιμο ανα¬ 
πληρωτή του, της ακρίβειας αντιγράφων, φωτογραφιών 
ή φωτοτυπιών οποιονδήποτε εγγράφων, με την επίδειξη 
του πρωτότυπου ή ακριβούς αντιγράφου, καθώς και η 
βεβαίωση του γνησίου της υπογραφής του προσωπικού 
και των πολιτών. 

-Τήρηση ημερολογίου κίνησης υπηρεσιακών οχημάτων. 

- Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη νόμου που δεν έχει 
προβλεφθεί ανωτέρω, εφόσον δεν υπάγεται στην αρ¬ 
μοδιότητα άλλου γραφείου. 

Β.ΓΡΑΦΕΙΟ ΟΙΚΟΝΟΜΙΚΩΝ ΥΠΗΡΕΣΙΩΝ: 

Β.1 Αρμοδιότητες σε θέματα εσόδων- εξόδων- 
περιουσίας - διαχείρισης υλικού 

- Καταρτίζει σχέδιο προϋπολογισμού το οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες του Δ.Κ.Κ. 

- Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

- Επιμελείται την εκκαθάριση και εντολή πληρωμών 
κάθε δαπάνης, αφού ελεγχθεί η νομιμότητα και πλη¬ 
ρότητα των δικαιολογητικών και διενεργεί κάθε είδους 
λογιστικές εγγραφές στα λογιστικά βιβλία. 

- Εκδίδει τα χρηματικά εντάλματα πληρωμής κάθε δα¬ 
πάνης, τις μισθοδοτικές καταστάσεις προσωπικού και 
τηρεί μισθολογικά αρχεία πάσης φύσεως προσωπικού. 

- Μεριμνά για την είσπραξη κάθε εσόδου του Νομικού 
Προσώπου. 

- Καταρτίζει σε συνεργασία μετηνΤαμειακή Υπηρεσία 
τον απολογισμό Εσόδων -Εξόδων. 

- Χειρίζεται όλα τα θέματα που έχουν σχέση με την 
εκμετάλλευση των χώρων δικαιοδοσίας και μέσων που 
ανήκουν στο Ν.Π.Δ.Δ., καθώς και για την παροχή υπηρε¬ 
σιών σε πλοία και τρίτους, και βεβαιώνει τα αντίστοιχα 
δικαιώματα. 

- Παρέχει στοιχεία σε διάφορους φορείς (π.χ. Στατι¬ 
στική Υπηρεσία). 

- Διαχειρίζεται τα πάσης φύσεως υλικά όλων των υπη¬ 
ρεσιών του Ν.Π.Δ.Δ. 

-Τηρεί βιβλίο αποθήκης, παραλαβής και παράδοσης 
άχρηστου υλικού, και μεριμνά για την εκποίηση ή κατα¬ 
στροφή αχρήστων υλικών, μετά από απόφαση οικείων 
επιτροπών. 

- Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το νόμο προβλεπόμενες 
διαδικασίες για την πραγματοποίησή τους. 

- Συντάσσει τις απαιτούμενες συμβάσεις σε συνεργα¬ 
σία με το τεχνικό τμήμα, σύμφωνα με τις διαδικασίες 
προμηθειών και τις αποφάσεις του Δ.Σ., ώστε να δια¬ 
σφαλίζονται τα συμφέροντα του Ν.Π.Δ.Δ. 

- Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Δ.Σ. ή από διάταξη νό¬ 
μου, που δεν έχει προβλεφθεί παραπάνω και δεν ανήκει 
στην αρμοδιότητα άλλης οργανικής μονάδας. 

Β.2 Αρμοδιότητες σε θέματα ΕιδικήςΤαμειακής 
Υπηρεσίας 

Η Ειδική Ταμειακή Υπηρεσία, τελεί υπάτην άμεση επο- 
πτεία των αρμοδίων οργάνων του Ν.Π.Δ.Δ. Διεξάγει την 
ταμειακή υπηρεσία αυτού, με προσωπική ευθύνη του 
ταμία και των εισπρακτικών οργάνων. Καθήκοντα και 
αρμοδιότητες της υπηρεσίας αυτής είναι: 

- Η διαμόρφωση και παρακολούθηση των ταμιακών 
προγραμμάτων με τη συνεχή παρακολούθηση των υπο¬ 
χρεώσεων και αναμενόμενων εισπράξεων. 

- Η παραλαβή των Χρηματικών Ενταλμάτων πληρω¬ 
μών και διενέργεια των πληρωμών προς τους δικαι¬ 
ούχους, μετά από έλεγχο των απαιτούμενων από τη 
Νομοθεσία δικαιολογητικών καθώς και των επιπρό¬ 
σθετων, που ορίζει ο νόμος ότι πρέπει να προσκομίζουν 
(φορολογική ενημερότητα, ασφαλιστική ενημερότητα 
κ.λπ.). 

- Η καταγραφή των διενεργούμενων πληρωμών σύμ¬ 
φωνα με τις ισχύουσες διατάξεις και διαδικασίες. 

- Μεριμνά για την απόδοση των κάθε φύσης κρατή¬ 
σεων υπέρ τρίτων. 

- Καταγράφει τις διενεργούμενες πληρωμές σύμφωνα 
με τις ισχύουσες διατάξεις και διαδικασίες. 

- Καταρτίζει τις περιοδικές καταστάσεις προς πληρωμή 
καθώς και πληρωθέντων εξόδων. 

- Διενεργεί τις εισπράξεις οφειλών, έκδοση των αντί¬ 
στοιχων γραμματίων είσπραξης και ενημερώνει το πε¬ 
ριοδικό αρχείο οφειλετών κατά οφειλέτη, όπου αναγρά¬ 
φονται τα οφειλόμενα ποσά κατά κατηγορία προσόδου. 

- Παρακολουθεί την εξόφληση των υποχρεώσεων των 
οφειλετών και ενημερώνει το γραφείο εσόδων-εξόδων 
για τις καθυστερούμενες οφειλές. 

- Εκδίδει τους βεβαιωτικούς καταλόγους των υπό¬ 
χρεων και των αντίστοιχων οφειλομένων στο Ν.Π.Δ.Δ. 
ποσών κατά κατηγορία προσόδου. Έκδοση και μέριμνα 
για την κοινοποίηση ατομικών ή ειδικών προσκλήσεων 
προς τους οφειλέτες. 

- Η αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
κατά κατηγορία προσόδου. 

- Η τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Ν.Π.Δ.Δ. που 
αφορούν τα εισπρακτέα και τα πραγματοποιηθέντα έσο¬ 
δα του Ν.Π.Δ.Δ., σύμφωνα με τις ισχύουσες διαδικασίες. 

- Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

- Η είσπραξη λιμενικών τελών και δικαιωμάτων από 
σκάφη που ελλιμενίζονται στους λιμένες αρμοδιότητας 
Δημοτικού Λιμενικού Ταμείου Σάμου. 

- Τηρεί τις διαδικασίες, αρχεία και γενικά λογαριασμούς 
του λογιστικού συστήματος του Ν.Π.Δ.Δ. που αφορούν 
τα εισπρακτέα και τα πραγματοποιηθέντα έσοδα του 
Ν.Π.Δ.Δ., σύμφωνα με τις ισχύουσες διαδικασίες. 

- Η διενέργεια χρηματικών δοσοληψιών μετιςΤράπε- 
ζες και η παρακολούθηση και διαχείριση των τραπεζικών 
λογαριασμών του Ν.Π.Δ.Δ., που χρησιμοποιούνται για 
εισπράξεις ή πληρωμές μέσω ηλεκτρονικής τραπεζικής. 


-Τηρεί αρχεία κάθε είδους παραστατικών και αντί¬ 
στοιχων δικαιολογητικών που χρησιμοποιούνται για 
την ενημέρωση του λογιστικού συστήματος του Ν.Π.Δ.Δ. 

- Παροχή κάθε είδους στοιχείων που ζητούνται από 
Δημόσιες - Ελεγκτικές υπηρεσίες σύμφωνα με τις διαδι¬ 
κασίες που εκάστοτε ισχύουν. 

- Κάθε άλλη εργασία που ανατίθεται από τον Πρόεδρο 
ή το Δ.Σ. ή από διάταξη νόμου, που δεν έχει προβλεφθεί 
παραπάνω και δεν ανήκει στην αρμοδιότητα άλλης ορ¬ 
γανικής μονάδας. 

Το Δημοτικό ΛιμενικόΤαμείο Σάμου επειδή δεν διαθέ¬ 
τει δική του Ταμειακή Υπηρεσία εξυπηρετείται από την 
Ταμειακή Υπηρεσία του Δήμου Σάμου, σύμφωνα με τις 
διατάξεις του ν. 3463/2006. 

2. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ: 

Στην αρμοδιότητα του ανήκει: 

- Η εκπόνηση και εισήγηση στο Δ.Σ. του προγράμματος 
ανάπτυξης των εγκαταστάσεων των χώρων δικαιοδοσί¬ 
ας του Λιμενικού Ταμείου. 

- Ο χειρισμός των θεμάτων που αφορούν τις ζώνες του 
λιμένα καθώς και θεμάτων ρυμοτομίας, χωροταξίας και 
απαλλοτριώσεων. 

- Η εκπόνηση και η ανάθεση πάσης φύσεως τεχνικών 
και τεχνοοικονομικών μελετών έργων υποδομής και 
κτιρίων. 

- Η αποτύπωση των έργων και εγκαταστάσεων του 
λιμένα. 

- Η λειτουργία σχεδιαστηρίου. 

- Η δημοπράτηση, παρακολούθηση, επίβλεψη, λει¬ 
τουργία, παραλαβή, συντήρηση, ανακαίνιση και επι¬ 
σκευή έργων και κάθε φύσεως εγκαταστάσεων του 
Ν.Π.Δ.Δ. 

- Η εκτέλεση μικρών έργων με αυτεπιστασία μετά από 
απόφαση του Δ.Σ. 

- Η επιμέλεια του πρασίνου στις περιοχές δικαιοδοσίας 
του Ν.Π.Δ.Δ. 

- Η εκπόνηση κανονισμών χρήσης των έργων και εγκα¬ 
ταστάσεων του νομικού προσώπου. 

- Η τήρηση και ενημέρωση αρχείου έργων (μελετών, 
στοιχείων κατασκευής, συντήρησης, επισκευής έργων 
υποδομής και κτιρίων και κόστους αυτών). 

- Η εκπόνηση προγράμματος και μελετών ανάπτυξης 
και ανανέωσης του ηλεκτρομηχανολογικού εξοπλισμού. 

- Η μελέτη και σύνταξη τεχνικών προδιαγραφών για 
την προμήθεια μηχανημάτων, πλωτών μέσων και κάθε 
φύσεως ηλεκτρομηχανολογικού και ηλεκτρονικού εξο¬ 
πλισμού. 

- Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και 
μηχανημάτων προς αποφυγή ατυχημάτων ή ζημιών. 

- Η επισκευή και συντήρηση του ηλεκτρομηχανολογι- 
κού εξοπλισμού, εγκαταστάσεων, μηχανημάτων και πλω¬ 
τών μέσων και η τήρηση αυτών σε ετοιμότητα διάθεσης. 

- Η διαχείριση καυσίμων και λιπαντικών. 

- Η τήρηση μητρώου και αρχείου ηλεκτρομηχανολο- 
γικού, ηλεκτρονικού εξοπλισμού, εκτός συστημάτων 

πληροφορικής που ανήκει στον αντίστοιχο γραφείο Δι¬ 
οικητικών Υπηρεσιών, μηχανημάτων και εγκαταστάσεων 
και κόστους αυτών. 

- Μεριμνά για την καθαριότητα και ευπρεπισμό των 
κοινόχρηστων χώρων (χερσαία και θαλάσσια ζώνη), αρ¬ 
μοδιότητας του Δημοτικού Λιμενικού Ταμείου, καθώς και 
των κτιρίων χρήσης του. 

- Επιμελείται και μεριμνά για την τήρηση του Σχεδίου 
παραλαβής καταλοίπων πλοίων. 

- Ανταποκρίνεται στις υποδείξεις - αιτήματα του εκά- 
στοτε Υπευθύνου Ασφαλείας (ΥΑΛΕ), για την εφαρμογή 
των Σχεδίων Ασφάλειας των Λιμενικών Εγκαταστάσεων 
(ΣΑΛΕ) αρμοδιότηταςΔημοτικούΛιμενικούΤαμείου Σά¬ 
μου, σύμφωνα με τις διατάξεις του Ι5Ρ5 (ΖΟϋΕ. 

- Επιμελείται και μεριμνά για τα περιστατικά θαλάσσιας 
ρύπανσης σε περιοχές ευθύνης του σε συνεργασία με το 
οικείο Λιμεναρχείο. 

- Κάθε άλλη εργασία που ανατίθεται από τον Πρόεδρο 
ή το Δ.Σ. ή από διάταξη νόμου και δεν έχει προβλεφθεί 
στον οργανισμό αυτό, εφόσον δεν ανάγεται στον κύκλο 
καθηκόντων άλλου γραφείου. 

Άρθρο 3 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 

ΤΟΥ ΔΗΜΟΤΙΚΟΥ ΛΙΜΕΝΙΚΟΥΤΑΜΕΙΟΥ 

Οι προηγούμενες αρμοδιότητες των επί μέρους υπη¬ 
ρεσιών και των προϊσταμένων τους θεωρούνται ως γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με την σύνταξη 
κανονισμών ή εγκυκλίων λειτουργίας των διοικητικών 
μονάδων. 

Ο λεπτομερής τρόπος λειτουργίας της κάθε υπηρεσί¬ 
ας, οι αρμοδιότητες των ΠροϊσταμένωνΤμημάτων και οι 
θέσεις εργασίας κάθεΤμήματος, η ανάθεση καθηκόντων 
και οι περιγραφές καθηκόντων των υπαλλήλων καθώς 
και οποιαδήποτε άλλη εσωτερική διαδικασία διοίκη¬ 
σης ή λειτουργίας του Λιμενικού Ταμείου, ορίζονται με 
αποφάσεις του Προέδρου του Δ.Σ. ή καθορίζονται με 
ειδικούς κανονισμούς λειτουργίας που συντάσσονται 
με απόφαση του Προέδρου του Δ.Σ. μετά από εισήγηση 
των αρμοδίων προϊσταμένων. 

ΚΕΦΑΛΑΙΟ Β 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 

Άρθρο 4 

Τακτικές Οργανικές Θέσεις Δημοσίου Δικαίου. 

Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται σε βαθμούς και σε Μισθολογικά κλιμάκια όπως 
προβλέπει ο νόμος. 

Τα προσόντα διορισμού στις θέσεις αυτές είναι τα 
τώρα προβλεπόμενα από το π.δ. 50/2001, καθώς και 
εκείνα που μπορεί να ορίζονται με την προκήρυξη πλή¬ 
ρωσης θέσεων μετά από αίτηση και σχετική έγκριση του 
Α.Σ.Ε.Π., ή από την εκάστοτε ισχύουσα νομοθεσία. 

Οι θέσεις που προβλέπονται ανά κατηγορία και κλάδο 
είναι οι ακόλουθες: 


ΥΦΙΣΤΑΜΕΝΕΣ ΚΑΙ ΝΕΕΣ ΘΕΣΕΙΣ 

ΕΙΔΙΚΟΤΗΤΑ 

ΥΦΙΣΤΑΜΕΝΕΣ 

ΘΕΣΕΙΣ 

ΝΕΕΣ 

ΘΕΣΕΙΣ 

ΠΕ 3 Πολιτικών 
Μηχανικών 

1 


ΠΕ 1 Οικονομικού - 
Λογιστικού 


1 

ΤΕ 17 Διοικητικού - 
Λογιστικού 

1 


ΤΕ 5 Τοπογράφων 
Μηχανικών 


1 

ΔΕ 1 Διοικητικών 
Γραμματέων 

1 

1 

ΔΕ 24 Ηλεκτρολό¬ 
γων 


1 

ΥΕ 1 Επιμελητών 

2 


ΥΕ 16 Προσωπικού 
Καθαριότητας 

2 

1 

Σύνολα 

7 

5 


Το κόστος των αποδοχών του προσωπικού μαζί με τις 
νέες θέσεις βρίσκεται κάτω από τις προϋποθέσεις που 
θέτει το άρθρο 10 του ν. 3584/2007 «Κώδ. Υπαλ/λων 
ΟΤΑ», δηλαδή το κόστος των νέων (και των υφιστάμε¬ 
νων) θέσεων έγινε μετά από εκτίμηση των υπηρεσιακών 
αναγκών και ο μέσος όρος των τακτικών εσόδων των δύο 
τελευταίων ετών είναι πάνω από διπλάσιος του ποσού στο 
οποίο ανέρχεται η ετήσια δαπάνη του βασικού μισθού 
του καταληκτικού κλιμακίου των προτεινόμενων νέων 
θέσεων πολλαπλασιαζόμενης της δαπάνης αυτής επί δύο. 


ΤΑΚΤΙΚΑ ΕΣΟΔΑ 

ΠΟΣΑ ΣΕ ΕΥΡΩ 

ΕΤΟΣ 2014 

274.140,62 

ΕΤΟΣ 2015 

566.573,07 

ΣΥΝΟΛΟ 

840.713,69 

ΜΕΣΟΣ ΟΡΟΣ 
ΤΑΚΤΙΚΩΝ ΕΣΟΔΩΝ 
ΕΤΩΝ 2014 ΚΑΙ 2015 

420.356,84 


Η ετήσια δαπάνη του βασικού μισθού του καταληκτι¬ 
κού κλιμακίου των προτεινόμενων νέων θέσεων είναι 
103.596 ευρώ. 

Ισχύει ότι ο μέσος όρος των τακτικών εσόδων των 
ετών 2014 και 2015 (420.356,84 ευρώ) είναι πάνω από 
διπλάσιος της ετήσιας δαπάνης του βασικού μισθού του 
καταληκτικού κλιμακίου των προτεινόμενων νέων θέσε¬ 
ων (103.596 ευρώ) πολλαπλασιαζόμενης της δαπάνης 
αυτής επί δύο. 

Αιτιολόγηση 

α) Μεταφέρονται οι θέσεις και το προσωπικό που υπη¬ 
ρετούσε στο κρατικό Λιμενικό Ταμείο. 

β) Καταργούνται αυτοδίκαια όσες θέσεις ήταν κενές. 

γ) Προτείνονται:α) η δημιουργία μίας νέας θέσης Ηλε¬ 
κτρολόγων ΔΕ 24 καθώς και 1 θέση Υ.Ε. Εργατών Καθαρι¬ 
ότητας. Σκοπός της ύπαρξης των θέσεων αυτών είναι ότι 
στην εποπτεία του ΔΛΤ βρίσκονται οι τέσσερις χερσαίες 
Λιμενικές εγκαταστάσεις, της πόλης της Σάμου (παλαιό 
λιμάνι, τουριστικό λιμάνι αλιευτικό καταφύγιο και νέος 
λιμένας Μαλαγαρίου), του Πυθαγορείου (προβλήτα αλι¬ 
ευτικών τουριστικών και επιβατικών πλοίων), του Καρ- 
λοβάσου (επιβατικός και εμπορικός λιμένας, αλιευτικό 
καταφύγιο καιναυπηγοεπισκευαστική ζώνη), του Όρμου 
Μαραθοκάμπου (αλιευτικό καταφύγιο - προσήνεμος 
μόλος). Στις παραπάνω εγκαταστάσεις απαιτείται κα¬ 
θαριότητα, διαρκής προστασία, επίβλεψη, και εργασίες 
συντήρησης - επισκευής του ηλεκτρολογικού δικτύου. 

β) Η θέση Τοπογράφου Μηχανικού προβλέπεται ως 
αναγκαία για την προετοιμασία Μελετών και επίβλεψη 
έργων και προβλέπεται ότι θα καλυφθεί από μετάταξη. 

Γ) Η ορθή διοικητική και λογιστική λειτουργία του νο¬ 
μικού προσώπου απαιτεί και την ύπαρξη για στελέχωση 
μιας θέσης ΠΕ Οικονομικού Λογιστικού και μίας ακόμη 
θέσης ΔΕ Διοικητικών Γραμματέων. 

Άρθρο 5 

Εποχιακό Προσωπικό με σχέση Εργασίας Ι.Δ. 

Ορισμένου Χρόνου. 

Συνιστώνται 8 θέσεις με σχέση εργασίας Ι.Δ.Ο.Χ. ως εξής: 

Π έντε (5) θέσεις εργατών ΥΕ-16 καθαριότητας και συ- 
ντηρήσεων Λιμενικών χώρων. 

Δύο (2) θέσειςΔΕ-1 υπευθύνου είσπραξηςΛιμενικώνΤελών. 

Μία (1) θέση ΤΕ -Λογιστών. 

Το προσωπικό αυτό κατατάσσεται με απόφαση Προέδρου. 

Η κάλυψη των θέσεων αυτών θα γίνεται σύμφωνα με 
τις διατάξεις του άρθρου 21 του ν. 2190/1994 όπως έχουν 
τροποποιηθεί και ισχύουν σήμερα ή με τις αντίστοιχες 
διατάξεις που τυχόν θα αντικαταστήσουν τις προανα- 
φερόμενες. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ - ΕΝΤΑΞΗ ΠΡΟΣΩΠΙΚΟΥ 

Άρθρο 6 

Οι Προϊστάμενοι των οργανικών μονάδων κρίνονται 
και τοποθετούνται σύμφωνα με τις διατάξεις που ισχύ¬ 
ουν ή με τις διατάξεις που τυχόν θα τις αντικαταστήσουν. 

Οι κλάδοι των οποίων οι υπάλληλοι κρίνονται για την 
κατάληψη θέσεων Προϊσταμένων των οργανικών μονά¬ 
δων του οργανισμού αυτού είναι οι ακόλουθοι [παρ. 15 
άρθρο 36 του ν. 2190/1994]: 

- Του Τμήματος Διοικητικού - Οικονομικού, προΐστα- 
ται υπάλληλος κλάδου ΠΕ, ελλείψειΤΕ, ελλείψει ΔΕ κατά 
περίπτωση. 

- Του Τμήματος Τεχνικών Υπηρεσιών προΐσταται υπάλ¬ 
ληλος κλάδου ΠΕ Πολιτικών Μηχανικών ή ΠΕ Μηχανο¬ 
λόγων Ηλεκτρολόγων Μηχανικών και ελλείψει αυτών, 
υπάλληλος ΤΕ και ελλείψει υπάλληλος ΔΕ. 

ΚΕΦΑΛΑΙΟ Δ 

ΤΕΛΙΚΕΣ ΔΙΑΤΑΞΕΙΣ 

Άρθρο 7 

Το προσωπικό που υπηρετούσε την ημερομηνία κα- 
τάργησηςτου ΛιμενικούΤαμείου Ν. Σάμου, μεταφέρεται 


και εντάσσεται στις, για το λόγο αυτό, προβλεπόμενες 
αντίστοιχες και ανάλογες της σχετικής εργασίας του, 
οργανικές θέσεις, αυτού του Οργανισμού Εσωτερικής 
Υπηρεσίας, σύμφωνα με τις διαδικασίες που προβλέπει 
το άρθρο 28 του ν. 2738/1999. 

Η κατανομή του προσωπικού στις διοικητικές μονάδες, 
μπορεί να μεταβάλλεται και γίνεται με αιτιολογημένη 
απόφαση του Προέδρου του Δ.Σ., λαμβάνοντας υπόψη 
τις λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
εκατόν σαράντα πέντε χιλιάδων ευρώ (145.000,00 €) για 
το τρέχον οικονομικό έτος 2018 που έχει προβλεφθεί και 
θα καλυφθεί από τους ΚΑΕ 10.6011, 10.6041, 10.6051 
και 10.6054 του προϋπολογισμού αυτού. Ανάλογες πι¬ 
στώσεις θα προβλεφθούν και στον προϋπολογισμό των 
επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 28 Μαρτίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 


Αριθμ. 19099 _ (2) 

Τροποποίηση της 1219/03-02-1989 (ΦΕΚ 122/ 
Β720-02-1989) απόφασης του Νομάρχη Χίου, 
περί Σύστασης Νομικού Προσώπου για τη λει¬ 
τουργία του Ομηρείου Πνευματικού Κέντρου Δή¬ 
μου Χίου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

- των άρθρων 6,103,214 και 280 του ν. 3852/2010 
(ΦΕΚ 87/τ.Α707-06-2010) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης», όπως ισχύει. 

- του π.δ. 143/2010 (ΦΕΚ 238/τ.Α727-12-2010) «Οργα¬ 
νισμός της Αποκεντρωμένης Διοίκησης Αιγαίου». 

- του άρθρου 239 του ν. 3463 του ν. 3463/2006 (ΦΕΚ - 
114 Α78-6-2006) «Κύρωση του Κώδικα Δήμων και Κοι¬ 
νοτήτων» όπως τροποποιήθηκε και ισχύει. 

- των άρθρων 28 και 28Α του ν. 4325/2015 (ΦΕΚ 47/ 
τ.Α711 -05-2015) «Εκδημοκρατισμός της Διοίκησης -Κα¬ 
ταπολέμηση Γραφειοκρατίας και Ηλεκτρονική Διακυβέρ¬ 
νηση, Αποκατάσταση των αδικιών και άλλες διατάξεις». 

2. Την αριθμ. 14192/15-05-2017 (ΦΕΚ 250/Υ.ΟΔ.Δ/ 
26-05-2017) απόφαση του Υπουργού Εσωτερικών περί 
διορισμού του Νικολάου Θεοδωρίδη ως Συντονιστή της 
Α.Δ. Αιγαίου. 

3. Την αριθμ. 1219/03-02-1989 (ΦΕΚ 122/Β7 
20-02-1989) απόφαση του Νομάρχη Χίου, περί Σύστα¬ 
σης Νομικού Προσώπου για τη λειτουργία του Ομήρειου 
Πνευματικού Κέντρου Δήμου Χίου, όπως τροποποιήθηκε 
με την αριθμ. 4259/05-06-1989 (ΦΕΚ 497/16-06-1989/ 
Β') απόφαση του Νομάρχη Χίου, με τη αριθμ. 1129/6060- 
955/22-03-2007 (ΦΕΚ 570/20-04-2007/Β') απόφαση του 
Γενικού Γραμματέα Περιφέρειας Βορείου Αιγαίου και 
την αριθμ. 39546/01-06-2016 (ΦΕΚ 1743/15-06-2016/ 
Β') απόφαση του ασκούντος καθήκοντα Γενικού Γραμ¬ 
ματέα Αποκεντρωμένης Διοίκησης Αιγαίου. 

4. Την αριθμ. 18/2018 απόφαση του Διοικητικού Συμ¬ 
βουλίου του Ομηρείου Πνευματικού Κέντρου Δ. Χίου 
περί τροποποίησης της συστατικής πράξης του. 

5. Την αριθμ. 133/2018 απόφαση του Δημοτικού Συμ¬ 
βουλίου Δ.Χίου περί έγκρισης τροποποίησης της συ¬ 
στατικής πράξης του Ομηρείου Πνευματικού Κέντρου 
Δ. Χίου, αποφασίζουμε: 

Τροποποιούμε την αριθμ. 1219/03-02-1989 (ΦΕΚ 122/ 
Β720-02-1989) απόφαση του Νομάρχη Χίου, περί Σύστα¬ 
σης Νομικού Προσώπου για τη λειτουργία του Ομηρείου 
Πνευματικού Κέντρου Δήμου Χίου, όπως έχει τροποποιη¬ 
θεί και ισχύει, η οποία αποτελεί τη συστατική του πράξη, 
ως προς το άρθρο 2, το οποίο διαμορφώνεται ως εξής: 

Άρθρο 2 

Σκοπός του άνω νομικού προσώπου είναι: 
α) Η οργάνωση και η λειτουργία του πνευματικού και 
πολιτιστικού κέντρου υπ' αυτήν την ονομασία για την πο¬ 
λιτιστική και πνευματική ανάπτυξη του τόπου. Ο σκοπός 
αυτός θα επιτυγχάνεται με τον προγραμματισμό και την 
διοργάνωση και παραγωγή πολιτιστικών δραστηριοτή¬ 
των που έχουν σχέση με την πνευματική και πολιτιστική 
ζωή του δήμου μας γενικότερα, 
β) παροχή υλικής και ηθικής βοήθεια σε πολιτιστικούς 
φορείς (άτομα και Συλλόγους) του Δήμου μας για την 
παραγωγή πολιτιστικού έργου, 
γ) Η ανάληψη των παρακάτω δραστηριοτήτων της Κοι¬ 
νωφελούς Δημοτικής Επιχείρησης «ΔΗΜΟΤΙΚΟ ΠΕΡΙΦΕ¬ 
ΡΕΙΑΚΟ ΘΕΑΤΡΟ ΒΟΡΕΙΟΥ ΑΙΓΑΙΟΥ» [η οποία έχει λυθεί με 
την αριθμ. 30669/26-04-2016 (ΦΕΚ 1357/Β713-05-2016) 
απόφαση του Γενικού Γραμματέα Αποκεντρωμένης Δι¬ 
οίκησης Αιγαίου] ως εξής: 

γΐ. Η ανάπτυξη και η προβολή της Ελληνικής Θεατρι¬ 
κής Παραγωγής στη Χίο. Η παροχή δυνατότητας στους 
νέους δημιουργούς (συγγραφείς, σκηνοθέτες, σκηνο¬ 
γράφους, μουσικούς κ.λπ.) να αναπτύξουν τις δραστη- 
ριότητές τους γύρω από τη θεατρική τέχνη. Η παροχή 
ευκαιρίας στους νέους της περιοχής να εκφράσουν τις 
καλλιτεχνικές τους ανησυχίες, η τόνωση της πολιτιστι¬ 
κής ζωής και η δυνατότητα για γενικότερη πολιτιστική 
άνθιση στο ακριτικό νησί της Χίου. 

γ2. Η οργάνωση, προβολή και διάδοση της θεατρικής 
παιδείας, η παροχή δυνατότητας στους νέους δημιουρ¬ 
γούς και καλλιτέχνες να αναπτύξουν τις δραστηριότητές 
τους γύρω από την θεατρική τέχνη και να εκφράσουν τις 
καλλιτεχνικές τους ανησυχίες, ως μέσων για την πολιτι¬ 
στική ανάπτυξη, την διασφάλιση της γνήσιας πολιτιστι¬ 
κής μας ταυτότητας και των χαρακτηριστικών ιδιωμάτων 
της ευρύτερης περιοχής. 


γ3. Η παραγωγή και οργάνωση θεατρικών παραστάσεων. 
γ4. Η συστηματική και ουσιαστική πολιτιστική αποκέ¬ 
ντρωση στο χώρο της θεατρικής τέχνης και η ενίσχυσή 
της τοπικής καλλιτεχνικής ζωής, με την ανάπτυξη της 
συνεργασίας με μαζικούς πολιτιστικούς φορείς, ερασι¬ 
τεχνικά συγκροτήματα και την εκπαιδευτική κοινότητα, 
τη μεταφορά τεχνογνωσίας, την πραγματοποίηση παρα¬ 
στάσεων, παράπλευρων εκδηλώσεων ή και συμπαραγω¬ 
γών. Αντίστοιχα τη συνεργασία με άλλες καλλιτεχνικές 
δυνάμεις της Περιφέρειας, του κέντρου ή και του εξωτε¬ 
ρικού με στόχο την εισροή και την ανταλλαγή εμπειριών, 
απόψεων και κοινής δράσεως. 

γ5. Η ενεργοποίηση του ανθρώπινου δυναμικού της 
περιοχής ώστε να συμμετέχουν στις διαδικασίες για τη 
θεατρική και γενικότερα πολιτιστική ανάπτυξη και την 
τόνωση της καλλιτεχνικής ζωής με τη δημιουργία σεμι¬ 
ναρίου για την κατάρτιση στο Θέατρο (μαθήματα θεω¬ 
ρητικά και τεχνικά με στόχο την προώθηση της έρευνας 
και του προβληματισμού). 

δ) Η προώθηση της ιστορίας και των παραδόσεων της 
Χίου με την έκδοση βιβλίων που αφορούν τον τόπο μας 
και τους ανθρώπους μας. 

Κατά τα λοιπά ισχύει η συστατική πράξη του Ο.Π.Κ.Δ.Χ., 
όπως έχει δημοσιευθεί στα ΦΕΚ 122/τ.Β720-2-1989, 
ΦΕΚ 497/τ.Β716-6-1989, ΦΕΚ 570/τ.Β720-4-2007 και 
ΦΕΚ 1743/τ.Β/15-06-2016. 

Η απόφαση αυτή θα προκαλέσει δαπάνη στον προ¬ 
ϋπολογισμό του Ομηρείου Πνευματικού Κέντρου Δή¬ 
μου Χίου ύψους 16.000 ευρώ σε βάρος του ΚΑ εξόδων 
15-8113.001 κατά το τρέχον έτος και έως 20.000 ευρώ 
ανά έτος κατά τα επόμενα οικονομικά έτη. 

Με την ανωτέρω απόφαση δεν θα προκληθεί δαπάνη 
σε βάρος του προϋπολογισμού του Δήμου Χίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 28 Μαρτίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 


Αριθμ. 19308 _ (3) 

Έγκριση της 146/2018 απόφασηςτου Δημοτικού 
Συμβουλίου Λέσβου περί Ανασύστασης Διοικητι¬ 
κού Συμβουλίου του Ν.Π.Δ.Δ. "Σχολική Επιτροπή 
Α/θμιας Εκπαίδευσης Δήμου Λέσβου". 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

Ι.Τις διατάξεις των άρθρων 6, 65,103 παρ.2 και 280 
του ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης-Πρό- 
γραμμα Καλλικράτης». 

2. Τις διατάξεις του π.δ. 143/2010 «Οργανισμός της 
Αποκεντρωμένης Διοίκησης Αιγαίου». 

3. Τις διατάξεις του άρθρου 28 και 28Α του ν. 4325/2015 
«Εκδημοκρατισμός της Διοίκησης-Καταπολέμηση γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». 

4. Την αριθμ. 14192/15-5-2017 (ΦΕΚ 250/τ.Υ.Ο.Δ.Δ./ 
26-5-2017) απόφαση του Υπουργού Εσωτερικών περί 
διορισμού του Νικολάου Θεοδωρίδη ως Συντονιστή της 
Αποκεντρωμένης Διοίκησης Αιγαίου. 

5. Τις διατάξεις των άρθρων 240 και 243 του 
ν. 3463/2006 «Κώδικας Δήμων και Κοινοτήτων», όπως 
ισχύουν. 

6. Τις διατάξεις του άρθρου 16 παρ. 2 του ν. 4147/2013 
«Κύρωση της από 31.12.2012 Πράξης Νομοθετικού Πε¬ 
ριεχομένου "Ρυθμίσεις κατεπειγόντων θεμάτων αρμο¬ 
διότητας των Υπουργείων Εσωτερικών, Εργασίας, Κοι¬ 
νωνικής Ασφάλισης και Πρόνοιας, Δημόσιας Τάξης και 
Προστασίας του Πολίτη, της Γενικής Γραμματείας της 
Κυβέρνησης και του Υπουργού Επικράτειας" και άλλες 
διατάξεις». 

7. Την αριθμ. 8440/2011 (ΦΕΚ 318/Β725-02-2011) από¬ 
φαση του Υπουργού Εσωτερικών, Αποκέντρωσης και 
Ηλεκτρονικής Διακυβέρνησης με θέμα: «Καθορισμός 
λειτουργίας των Σχολικών Επιτροπών και ρύθμιση οι¬ 
κονομικών θεμάτων αυτών». 

8. Την αριθμ. οικ. 1940/2018 (ΦΕΚ 310/Β702-02-2018) 
απόφαση του Υπουργού Εσωτερικών με θέμα: «Τροπο¬ 
ποίηση της αριθμ. 8440/2011 (Β' 318) υπουργικής από¬ 
φασης "Καθορισμός λειτουργίας των σχολικών επιτρο¬ 
πών και ρύθμιση οικονομικών θεμάτων αυτών"». 

9. Την αριθμ. 485/2011 (ΦΕΚ 2470/Β704-11-2011) 
απόφαση του Δημοτικού Συμβουλίου του Δήμου Λέ¬ 
σβου με θέμα: «Συγχώνευση σχολικών επιτροπών των 
πρώην "Καποδιστριακών" Δήμων Αγιάσου, Αγίας Παρα¬ 
σκευής Γέρας, Ερεσού-Αντίσσης, Ευεργέτουλα, Καλλο¬ 
νής Λουτροπόλεως Θερμής, Μανταμάδου, Μήθυμνας, 
Μυτιλήνης, Πέτρας, Πλωμαρίου και Πολυχνίτου σε ένα 
νέο, ενιαίο Νομικό Πρόσωπο Δημοσίου Δικαίου με την 
επωνυμία «ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ ΕΚΠΑΙ¬ 
ΔΕΥΣΗΣ ΔΗΜΟΥ ΛΕΣΒΟΥ» του νέου «Καλλικρατικού» 
Δήμου Λέσβου. 

10. Την αριθμ. 146/2018 απόφαση του Δημοτικού 
Συμβουλίου του Δήμου Λέσβου με θέμα: «Ανασύσταση 
Διοικητικού Συμβουλίου του Ν.Π.Δ.Δ. "Σχολική Επιτροπή 
Α/θμιας Εκπαίδευσης Δήμου Λέσβου"». 

11. Την αριθμ. 14813/28-03-2018 βεβαίωση της Δ/νσης 
Οικονομικών Υπηρεσιών του Δήμου Λέσβου. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Δήμου Λέσβου, αποφασίζουμε: 

εγκρίνουμε την αριθμ. 146/2018 απόφαση του Δη¬ 
μοτικού Συμβουλίου του Δήμου Λέσβου αναφορικά με 
την τροποποίηση της αριθμ. 485/2011 (ΦΕΚ 2470/Β7 


04-11 -2011) απόφασης του Δημοτικού Συμβουλίου του 
Δήμου Λέσβου περί «Συγχώνευσης σχολικών επιτροπών 
των πρώην "Καποδιστριακών" Δήμων Αγιάσου, Αγίας 
Παρασκευής Γέρας, Ερεσού-Αντίσσης, Ευεργέτουλα, 
Καλλονής Λουτροπόλεως Θερμής, Μανταμάδου, Μή¬ 
θυμνας, Μυτιλήνης, Πέτρας, Πλωμαρίου και Πολυχνίτου 
σε ένα νέο, ενιαίο Νομικό Πρόσωπο Δημοσίου Δικαίου 
με την επωνυμία "ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ 
ΕΚΠΑΙΔΕΥΣΗΣ ΔΗΜΟΥ ΛΕΣΒΟΥ" του νέου "Καλλικρα- 
τικού" Δήμου Λέσβου», κατά το μέρος που αφορά τη 
ΔΙΟΙΚΗΣΗ του Νομικού Προσώπου ως εξής:. 

«ΔΙΟΙΚΗΣΗ:Το Νομικό Πρόσωπο διοικείται από δεκα- 
πενταμελές (15) Διοικητικό Συμβούλιο που θα ορισθεί 
από το Δημοτικό Συμβούλιο και θα αποτελείται από: 

1) Επτά [7] μέλη αιρετοί ή δημότες ή κάτοικοι (έκτων 
οποίων οι δύο ορίζονται από την μειοψηφία του δημο¬ 
τικού συμβουλίου), με ισάριθμους αναπληρωτές. 

2) Πέντε [5] Διευθυντές εκ των πέντε αρχαιοτέρων των 
σχολικών μονάδων πρωτοβάθμιας εκπαίδευσης Λέσβου, 
με ισάριθμους αναπληρωτές. 

3) Έναν [1 ] Προϊστάμενο Νηπιαγωγείου Δήμου Λέσβου 
με τον αναπληρωτή του. 

4) Έναν εκπρόσωπο της αντίστοιχης ένωσης γονέων, 
εφόσον υπάρχει τέτοιος σύλλογος και στην περίπτωση 
που δεν υπάρχει ένωση γονέων, έναν εκπρόσωπο των 
υφιστάμενων συλλόγων γονέων, κατά προτεραιότητα 
μεγέθους σχολικής μονάδας πρωτοβάθμιας εκπαίδευ¬ 
σης, με τον αναπληρωτή του. 

5) Έναν δημότη ή κάτοικο με εμπειρία στο χώρο εκ¬ 
παίδευσης, με τον αναπληρωτή του. 

Κατά τις συνεδριάσεις της Σχολικής Επιτροπής, όταν 
συζητούνται θέματα τα οποία αφορούν συγκεκριμένη 
σχολική μονάδα, καλείται ο οικείος διευθυντής σχολικής 
μονάδας, ο οποίος συμμετέχει με δικαίωμα ψήφου. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο και λήγει με την εγκατά¬ 
σταση του νέου Διοικητικού Συμβουλίου. 

Το Δημοτικό Συμβούλιο από τα μέλη αυτά εκλέγει τον 
Πρόεδρο και τον Αντιπρόεδρο του Νομικού Προσώπου 
που μπορεί να είναι αιρετοί. Εάν στο Δ.Σ. μετέχει ο Δή¬ 
μαρχος, τότε αυτοδίκαια καθίσταται πρόεδρος του Διοι¬ 
κητικού Συμβουλίου. 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και, όταν 
αυτός απουσιάζει ή κωλύεται από τον Αντιπρόεδρο του 
Διοικητικού Συμβουλίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Μαρτίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 

Τεύχος ΒΊ 304/13.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























